《赠淳于公归养》
宋代·柴成务

九霄析命降丝纶，荣列青宫听侍亲。
著□显通天上籍，循陔重看每边春。
入为鸳鹭行中客，归作烟霞象外人。
一自二疏东去事，唯公千载断芳尘。

作者简介：（934—1004）宋曹州济阴人，字宝臣。太祖乾德六年进士。授峡州军事推官。太宗朝累任监司，有能名。以光禄少卿使高丽，高丽人皆信服。淳化中召拜司封郎中、知制诰。真宗即位，迁给事中，历知梓、青、扬州。官终判尚书刑部。